Aberrationes sexuales sa delia na kvantitatívne a kvalitatívne. Pri kvantitatívnej sexuálnej aberácii ide buď o zvýšenú alebo zníženú sexuálnu aktivitu. Zvýšenie pohlavnej aktivity hypererotizmus, hypersexualita (zvýšená sexuálna predstavivosť a erotická dráždivosť, zvýšená sexuálna výkonnosť) u mužov sa nazýva satyriáza, u žien nymfománia; zvýšená sexuálna apetencia sa označuje ako erotománia. Zníženie pohlavného pudu u mužov sa prejavuje ako porucha erekcie (impotentia coeundi) alebo impotencia ejakulácie. Hyposexualita u žien sa prejavuje frigiditou (najčastejšie ide o poruchu orgazmu, anorgazmiu).
Kadlec, O. et al.: Encyklopédia medicíny. I. Bratislava: Asklepios 1993.
deviácia pohlavného pudu, pohlavná úchylnosť